மனம் பிறழ்ந்த ஒருவன் எவருமறியாது தன் முன் வந்து போய்க்கொண்டிருக்கிற உங்களையோ என்னையோ போலி செய்கிறான்.அதனைப் பிதற்றல் எனக் கடந்து விடும் யாருக்கும் அவன் பாவனைகளில் கசிகின்ற சேதி புரிவது இல்லை.மதிப் பீடுகள் எத்தனங்கள் சிபாரிசுகள் முன் தேவைகள் இவற்றின் பிசுபிசுப்புக்களுடனும் அழுகிய நாற்றத்துடனும் எதிர்ப்படுகிற ஒழுங்கானவர்களை கொஞ்சமும் கருணையின்றி மறுதலிக்கிற செப்பிடுவித்தைக்காரன் இவன்.ஒரு பொம்மையைக் கைவிட எத்தனிக்கிற கணத்தில் குழந்தைகளின் முன் நின்று கொண்டு அவர்களைக் கொஞ்சியும் கெஞ்சியும் அதட்டியும் மீண்டும் பால்யத்தின் கடந்துவந்த பாதையில் திரும்பப் போய்விடச்சொல்லி அழுது அரற்றியபடி கேவுகிற ஒரே ஒருவன் இருக்கக் கூடுமெனில் அவன் பெயர் வசு மித்ர.